พังงาตรวจเข้ม ยังไม่พบคนป่วย สิมิลันจีนมาน้อยลง แต่ฝรั่งยังเพียบ 
เจ้าหน้าที่คัดกรองนักท่องเที่ยวพื้นที่พังงาอย่างต่อเนื่อง ตั้งแต่ 27 ม.ค. รวมกว่า 1.6 หมื่นราย ยังไม่พบผู้ติดเชื้อไวรัสโคโรนา พบบรรยากาศการเดินทางท่องเที่ยวยังคงคึกคัก คนจีนน้อยลง แต่ฝรั่งยังเพียบวันที่ 12 ก.พ. ผู้สื่อข่าวรายงานว่า บริเวณเขตอุทยานแห่งชาติหมู่เกาะสิมิลัน ต.เกาะพระทอง อ.คุระบุรี จ.พังงา เจ้าหน้าที่สาธารณสุขจังหวัดพังงา ใช้เครื่องมืออุปกรณ์ทางการแพทย์ ร่วมกันคัดกรองนักท่องเที่ยวที่เดินทางเข้ามาเที่ยวภายในเกาะสิมิลันอย่างต่อเนื่อง ซึ่งพบว่านักท่องเที่ยวส่วนใหญ่ในขณะนี้เป็นนักท่องเที่ยวชาวยุโรป และยังคงมีปริมาณนักท่องเที่ยวจำนวนมาก ในแต่ละวันไม่ต่ำกว่า 200-500 คน ที่เดินทางเข้ามาเที่ยวในพื้นที่หมู่เกาะสิมิลัน ชมความงดงามของธรรมชาติทั้งนี้ ทางสาธารณสุขจังหวัดพังงา เริ่มคัดกรองนักท่องเที่ยวตั้งแต่วันที่ 27 มกราคม ถึงวันที่ 11 กุมภาพันธ์ 2563 ยังไม่พบผู้ป่วยติดเชื้อไวรัสโคโรนานายแพทย์นเรศฤทธิ์ ขัดธะสีมา นายแพทย์สาธารณสุขจังหวัดพังงา เปิดเผยว่า เจ้าหน้าที่สำนักงานสาธารณสุขอำเภอทุกอำเภอในจังหวัดพังงา บูรณาการร่วมกับหน่วยงานที่เกี่ยวข้อง ออกปฏิบัติการตรวจคัดกรองนักท่องเที่ยวกลุ่มเสี่ยง เพื่อเฝ้าระวังป้องกันเชื้อไวรัสโคโรนาสายพันธุ์ใหม่ไม่ให้มีการระบาดในพื้นที่ทั้งบนบก ทางทะเล แหล่งท่องเที่ยวที่สำคัญ อาทิ หมู่เกาะสุรินทร์ สิมิลัน บริเวณท่าเรือ ที่พักโรงแรม โดยระหว่างวันที่ 27 มกราคม 2563 ถึงวันที่ 11 กุมภาพันธ์ 2563 ได้ตรวจคัดกรองนักท่องเที่ยวกลุ่มเสี่ยง รวมจำนวน 16058 ราย ผลการตรวจยังไม่พบผู้ที่มีอาการผิดปกติแต่อย่างใด.
เจ้าหน้าที่คัดกรองนักท่องเที่ยวพื้นที่พังงาอย่างต่อเนื่อง ตั้งแต่ 27 ม.ค. รวมกว่า 1.6 หมื่นราย ยังไม่พบผู้ติดเชื้อไวรัสโคโรนา พบบรรยากาศการเดินทางท่องเที่ยวยังคงคึกคัก คนจีนน้อยลง แต่ฝรั่ง
ไวรัสโคโรนา,โคโรนาไวรัส,ไวรัสโคโรน่า,ตรวจไวรัสโคโรนา,ข่าวทั่วไป